جۆ بایدن سەرۆک ئەمریکا وەگەرد ڤلادیمێر زیلینسکی سەرۆک ئۆکرانیا لەناو جادەیل کیێڤ پایتەخت ئۆکرانیا گەردین، هەمیش سەردان مومێنتیگ ئەرا کوشیاگەیل سوپای ئۆکرانیا کرد.
ئاژانس خەوەری ئەکسیوس لە زوان وەرپرسیگ ئۆکرانی وت: بایدن، شەوەکی ئمڕوو، وەگەرد زیلینسکی و بڕیگ لە گەورە وەرپرسەیل گردەو بوی.
رۆیتەرز لە زوان بایدن وت: ئەوەسا پاڵپشتیکردن سەربازی نوویگ وە چەپکیگ دەسمیەتی بایی ٥٠٠ مەلیۆن دۆلار کەفێدە دەس ئۆکرانیا.
وتیش: ئی دەسمیەتی سەربازی نووە ئەرا ئۆکرانیا چەک هایمارس هاناوی.
بایدن وتیش: ئەوەسا پیشکەشکردن ئامێر و چەکەیل گرنگیگ ئەرا ئۆکرانیا راگەینم، ک گولەی تووپ و سیستەم دژوە قەڵغان و رادار هاناوی.
بایدن وتیش: ئەوەسا سزایلیگ زیای لەبان ئەو نەختینە و کۆمپانیایلە ئاشکرا کەیمن ک تەقەلا دەن خوەیان لە سزایل مەرەقەز بکەن، و پشتگیری چەک جەنگ رووسیا کەن.
لەلای خوەییش، زیلینسکی وت: سەردان بایدن گرنگی گەورەیگ دیرێد، و نشانەی قایمیگ ئەرا پشتگیریکردن گشت ئۆکرانیەیل.
